Anders Sparrman. Travels in the Cape 1772-1776; Vol. I - HIPSA
Volume: II-6 (1975)
A Voyage to the Cape of Good Hope towards the Antarctic Polar Circle Round the World and to the Country of the Hottentots and the Caffres (In two Volumes)
Anders Sparrman (1748 – 1820), 'n jong Sweed, was die eerste reisiger om 'n volledige dog leesbare verslag te skryf oor reistogte na die Kaapse binneland – sy reise is tussen 1772 en 1776 onderneem. Hy het onder Linnaeus, vader van taksonomie, gestudeer en was dus besonder goed gekwalifiseer om die unieke blommeryk van Suid- Afrika te verken. Hoewel sy reistogte hom deur bekende areas neem, werp sy kommentaar nuwe lig op die Kaapse lewe, die flora en fauna van die binneland asook die inheemse inwoners wat hy teëkom.
Hierdie volume handel oor sy reis van Kaapstad via die warm baddens van Caledon na Swellendam en Mosselbaai. Van hier vertrek hy deur die Langkloof-vallei tot in die Tsitsikamma-woud. In die tweede volume van Sparrman se reisverhale (VRS II-7) voltooi hy sy reise deur die oostelike gedeeltes van die Kaapkolonie en bereik uiteindelik die Groot Visrivier.
Sparrman vind die inheemse Khoi en Xhosa stamme wat hy teëkom interessant en beskryf hul leefstyl in detail. Die volume bevat ook "Hottentot" en "Caffre" woordeskat. Buiten die botaniese en soölogiese waarde van die joernaal, lewer Sparrman se werk ook 'n waardevolle bydrae tot ons kennis van die inheemse stamme van die agtiende eeu. Die diere het hom ook gefassineer, en hy skryf in diepte daaroor – tot so mate dat 'n groot deel van die joernale oor soölogie handel.
Skets van 'n renoster soos in die oorspronklike Sweedse uitgawe
Sparrman se doelwit was om alles wat vreemd en wonderlik is, te ondersoek, terwyl hy deurentyd in gedagte hou waarin sy lesers ook sal belangstel. Daarom skryf hy breedvoerig oor die "Hottentots" en die San. Sy beskrywings van die stamme is waardevol aangesien die verslae ons kennis van hul kulture verryk en uitbrei.
"Wapens van die Hottentotte" soos in die oorspronklike Sweedse uitgawe
This remissness of their laws, however, in allowing them opportunities of this kind, seems to be in direct opposition to the rigorous strictness of………."